Lav et referat af nedenstående tekst:

Tekst:
Testcentrene i det nordjyske forbereder sig lige nu på et par travle dage. Blandt andet i Gigantium i Aalborg er det stilhed før stormen, da mange nordjyder forventes at  slå et smut forbi de næste dage for at få foretaget en kviktest. Fra på tirsdag åbner de liberale erhverv, og hvis man for eksempel skal til frisøren, kræver det en negativ coronatest, som er højest 72 timer gammel. Også mange skoleelever og studerende vender tilbage til vante rammer, og  Falck har indkaldt alt personale samt oprettet ekstra testcenter for at kunne følge med. Derudover vil testfaciliteterne blive udvidet yderligere sideløbende med genåbningen. - Vi er godt mønstret op på alle vores testcentre og pop-up steder rundt omkring i regionen, for der er ingen tvivl om, at som Danmark åbner op igen, så skal testkapaciteten også være tilstede, fortæller Jakob Kolind, projektleder hos Falck.

Referat:
Når den næste del af genåbningen ruller tirsdag 6. april, skal du blandt andet bruge en negativ coronatest for at komme til frisøren eller massøren. Og det forventer testcentrene vil give ekstra travlt de næste dage.